stanford-oval/wikipedia huggingface dataset:
เนื้อเรื่องสามก๊ก
เนื้อเรื่อง > สามก๊ก ฉบับเจ้าพระยาพระคลัง (หน) เล่ม 2

โจโฉตั้งตนเป็นใหญ่ในดินแดนทางภาคเหนือ ปกครองแคว้นวุยซึ่งเป็นแคว้นใหญ่สุด มีกำลังทหาร ที่ปรึกษาและกองทัพที่แข็งแกร่ง ซุนกวนตั้งตนเป็นใหญ่ทางดินแดนทางภาคตะวันออกเฉียงใต้ ปกครองแคว้นง่อเริ่มจากบริเวณปากแม่น้ำแยงซีเกียง มีกองกำลังทหารจำนวนมาก และเล่าปี่ปกครองดินแดนทางภาคตะวันตก ปกครองแคว้นจ๊ก ซึ่งต่างคานอำนาจซึ่งกันและกัน เป็นพันธมิตรและศัตรูกันมาตลอด โดยร่วมทำศึกสงครามระหว่างแคว้นหลายต่อหลายครั้งเช่นศึกเซ็กเพ็กซึ่งเป็นการร่วมทำศึกสงครามระหว่างซุนกวนและเล่าปี่ในการต่อต้านโจโฉ , ศึกหับป๋าที่เป็นการทำศึกระหว่างซุนกวนและโจโฉ, ศึกด่านตงก๋วนที่เป็นการทำศึกระหว่างโจโฉและม้าเฉียวเป็นต้น และเมื่อโจโฉตาย โจผีบุตรชายขึ้นครองราชสมบัติแทน สั่งปลดพระเจ้าเหี้ยนเต้และสถาปนาตนเองเป็นจักรพรรดิ ทรงพระนามว่าพระเจ้าเหวินตี้ ก่อตั้งราชวงศ์ใหม่คือราชวงศ์วุย
เล่าปี่ซึ่งเป็นเชื้อสายราชวงศ์ฮั่นก็สถาปนาตนเองเป็นจักรพรรดิสืบทอดราชวงศ์ฮั่น โดยใช้เมืองเสฉวนเป็นเมืองหลวง ซุนกวนซึ่งไม่ยอมขึ้นกับพระเจ้าโจผีหรือเล่าปี่จึงตั้งตนเองเป็นจักรพรรดิ ปกครองเมืองกังตั๋ง ทำให้ประเทศจีนในขณะนั้นแตกแยกออกเป็นสามอาณาจักรหรือที่เรียกขานกันว่าสามก๊กได้แก่ฝ่ายจ๊กก๊กของเล่าปี่ วุยก๊กของโจผีและง่อก๊กของซุนกวน ภายหลังจากเล่าปี่สถาปนาตนเองเป็นพระเจ้าฮันต๋ง ได้ให้กวนอูไปกินตำแหน่งเจ้าเมืองเกงจิ๋ว ซึ่งแต่เดิมเป็นของซุนกวน และโลซกรับเป็นนายประกันให้แก่เล่าปี่ขอยืม โดยจะยินยอมคืนเกงจิ๋วให้เมื่อตีได้เสฉวน ซุนกวนพยายามเป็นพันธมิตรต่อกวนอูด้วยการสู่ข่อบุตรสาวของกวนอูเพื่อผูกสัมพันธ์ แต่กวนอูปฏิเสธการสู่ขอของจูกัดกิ๋นซึ่งรับเป็นเถ้าแก่มาเจรจาสู่ขอ จนกลายเป็นชนวนเหตุสำคัญให้ซุนกวนเป็นพันธมิตรต่อโจโฉ และนำกำลังทหารมาโจมตีเกงจิ๋วจนกวนอูพลาดท่าเสียทีลกซุนและลิบองด้วยกลยุทธ์ปิดฟ้าข้ามทะเลจนเสียชีวิต
การเสียชีวิตของกวนอู เป็นเหตุให้พระเจ้าเล่าปี่นำกำลังทหารไปโจมตีง่อก๊กเพื่อล้างแค้น และเป็นเหตุให้เตียวหุยเสียชีวิตในเวลาต่อมา พระเจ้าเล่าปี่ถูกลกซุนเผาค่ายทหารย่อยยับจนแตกพ่ายกลับเสฉวน และสิ้นพระชมน์ในเวลาต่อมา ขงเบ้งเป็นผู้สืบทอดเจตนารมณ์ของพระเจ้าเล่าปี่ในการรวมแผ่นดินให้เป็นหนึ่ง โดยเปิดศึกกับแคว้นวุยมาโดยตลอด รวมทั้งทำศึกสงครามกับเบ้งเฮ็กผู้ปกครองดินแดนทางใต้ พระเจ้าโจผี พระเจ้าเล่าปี่และพระเจ้าซุนกวนสวรรคต เชื้อสายราชวงศ์เริ่มอ่อนแอ สุมาเจียวซึ่งดำรงตำแหน่งเป็นมหาอุปราชของวุยก๊ก สามารถเอาชนะจ๊กก๊กและควบคุมตัวพระเจ้าเล่าเสี้ยนมาเป็นเชลยได้สำเร็จ หลังจากสุมาเจียวตาย สุมาเอี๋ยนบุตรชายสืบทอดตำแหน่งแทนและช่วงชิงราชสมบัติของวุยก๊กมาจากพระเจ้าโจฮวนและแต่งตั้งตนเองเป็นจักรพรรดิ ก่อตั้งราชวงศ์ใหม่คือราชวงศ์จิ้น พระเจ้าสุมาเอี๋ยนสามารถปราบพระเจ้าซุนโฮแห่งง่อก๊กให้ยินยอมสวามิภักดิ์ได้สำเร็จ แผ่นดินจีนที่เคยแตกแยกออกเป็นก๊กเป็นเหล่ามายาวนาน กลับรวมกันเป็นอาณาจักรเดียวได้ดั้งเดิม
ดูเพิ่ม

สามก๊ก
เรื่องย่อสามก๊ก : สามก๊กฉบับย่อ
| ด ค กสามก๊ก (ค> ศ. 220–280) |
| --- | --- |
 วุยก๊ก  จ๊กก๊ก  ง่อก๊ก 
ภาพวาดเล่าปี่ กวนอู เตียวหุย พี่น้องร่วมสาบานในสวนท้อ
เนเฟรูบิติ

เนเฟรูบิติ (อีกพระนามคือ อังค์เบตเนเฟรู) เป็นเจ้าหญิงอียิปต์โบราณแห่งราชวงศ์ที่สิบแปด พระองค์เป็นพระราชธิดาของฟาโรห์ทุตโมสที่หนึ่งและพระนางอาโมส ซึ่งเป็นพระขนิษฐาของฟาโรห์แฮตเชปซุตและฟาโรห์ทุตโมสที่สอง, วัดจ์โมส, อเมนโมส
พระองค์ปรากฎอยู่ในภาพสลักร่วมกับพระบิดาพระมารดาของพระองค์ในวิหารฝังศพ Deir el-Bahari ของฟาโรห์แฮตเชปซุตจากนั้นก็หายตัวไป สันนิษฐานว่าพระองค์สิ้นพระชนม์ตั้งแต่อายุน้อย
เนเฟอร์ทีนุท

เนเฟอร์ทีนุท เป็นพระราชินีแห่งอียิปต์โบราณของราชวงศ์สิบสอง พระองค์น่าจะเป็นพระมเหสีของฟาโรห์เซนุสเรตที่ 3
พระนางเนเฟอร์ทีนุท เป็นพระมเหสีของฟาโรห์เซนุสเรตที่ 3 ซึ่งมาจากสมาชิกคนหนึ่งของชนชั้นสูง (iryt-pat) และทรัพย์สินของพระองค์ที่รู้จักเพียงอย่างเดียวคือโลงศพหินของพระองค์และเศษรูปสลักที่มาจากเทวสถานที่พบถัดจากพิรามิดของพระองค์ ซึ่งเป็นส่วนหนึ่งของพิรามิดที่ซับซ้อนของฟาโรห์เซนุสเรตที่ 3 ที่ดาห์ชูร์
เหตุเครื่องบินตู-154 ของกองทัพอากาศโปแลนด์ตก พ.ศ. 2553

| --- | --- |
บางส่วนของลำตัวเครื่องบิน
สรุปAccident
วันที่: 10 เมษายน ค.ศ. 2010 (2010-04-10)
สรุป: ความผิดพลาดของนักบิน
จุดเกิดเหตุ: ใกล้กับสโมเลนสค์ ประเทศรัสเซีย 54°49′26.02″N 32°3′4.54″E﻿ / ﻿54.8238944°N 32.0512611°E﻿ / 54.8238944; 32.0512611
ประเภทอากาศยาน: ตูโปเลฟ ตู-15เอ็ม
ดําเนินการโดย: 36 SPLT กองทัพอากาศโปแลนด์
ต้นทาง: Frédéric Chopin Airport กรุงวอร์ซอ ประเทศโปแลนด์
ปลายทาง: Smolensk North Airport สโมเลนสค์ ประเทศรัสเซีย
ผู้โดยสาร: 89
ลูกเรือ: 7
เสียชีวิต: 96
รอดชีวิต: 0
เหตุเครื่องบินตู-154 ของกองทัพอากาศโปแลนด์ตก พ.ศ. 2553 เกิดขึ้นเมื่อวันที่ 10 เมษายน 2553 เมื่ออากาศยานตูโปเลฟ ตู-154เอ็มของกองทัพอากาศโปแลนด์ตกใกล้กับนครสโมเลนสค์ ประเทศรัสเซีย ทำให้ทั้ง 96 คนบนเครื่องเสียชีวิต ผู้เสียชีวิตประกอบด้วยประธานาธิบดีแลค กัตชึญสกี กับมาเรีย กัตชึญสกา ภริยา, รือชาร์ด กัตชอรอฟสกี อดีตประธานาธิบดีพลัดถิ่นโปแลนด์, เสนาธิการโปแลนด์กับนายทหารอาวุโสของโปแลนด์คนอื่น ๆ, ประธานธนาคารแห่งชาติโปแลนด์, รัฐมนตรีช่วยว่าการกระทรวงการต่างประเทศโปแลนด์, ข้าราชการโปแลนด์ สมาชิกรัฐสภาโปแลนด์ 15 คน นักบวชอาวุโส อากาศยานดังกล่าวอยู่ในเส้นทางจากกรุงวอร์ซอไปเข้าร่วมเหตุการณ์ครบรอบ 70 ปีการสังหารหมู่กาตึญ ซึ่งอยู่ห่างจากสโมเลนสค์ไปทางตะวันตกประมาณ 19 กิโลเมตร
นักบินพยายามลงจอดที่อากาศยานสโมเลนสค์เหนือ ซึ่งเป็นอดีตฐานทัพอากาศ ท่ามกลางหมอกหนาซึ่งลดทัศนวิสัยลงเหลือประมาณ 500 เมตร อากาศยานอยู่ต่ำเกินไปเมื่อมาถึงลานบิน อากาศยานพุ่งเข้าชนต้นไม้ในหมอก ทำให้พลิกคว่ำ กระทบพื้น แตกเป็นเสี่ยง และมาหยุดอยู่ห่างจากลานบินในพื้นที่ป่า 200 เมตร
วิธีดำเนินการองค์การการบินพลเรือนระหว่างประเทศมอบหมายให้ประเทศรัสเซียรับผิดชอบการสืบสวนเป็นหลัก เพราะอุบัติเหตุดังกล่าวเกิดขึ้นในแผ่นดินรัสเซีย ซึ่งดำเนินไปด้วยความร่วมมือจากนานาประเทศ ประเทศโปแลนด์ก็ตั้งคณะกรรมการของตนขึ้นเพื่อสืบสวนเหตุดังกล่าว และอัยการในทั้งสองประเทศเริ่มการสืบสวนอาชญากรรม รายงานของรัสเซียได้รับการตีพิมพ์เมื่อวันที่ 12 มกราคม 2554 และรายงานของโปแลนด์ได้รับการตีพิมพ์เมื่อวันที่ 29 กรกฎาคม 2554 รายงานทั้งสองฉบับส่วนใหญ่กล่าวโทษอุบัติเหตุดังกล่าวต่อนักบินที่ลดระดับความสูงลงต่ำเกินไปโดยไม่สามารถมองเห็นพื้นดิน รายงานของโปแลนด์ก็วิพากษ์วิจารณ์การจัดระเบียบและผู้นำของกรมการบินพิเศษของโปแลนด์อย่างรุนแรง เช่นเดียวกับพบข้อบกพร่องในการปฏิบัติงานของผู้ควบคุมการจราจรทางอากาศของรัสเซีย และต่อแสงสว่างและเขตประชิดของท่าอากาศยาน แม้จะมีความสงสัยในเบื้องต้น แต่ผลพวงและการสืบสวนอุบัติเหตุมีผลกระทบโดยรวมอบอุ่นระหว่างสองประเทศ ประเทศโปแลนด์รู้สึกว่าการสืบสวนกระทำในรูปแบบที่เปิดเผยและยุติธรรมในภาพรวม ซึ่งตรงข้ามกับการสืบสวนของรัสเซียและโซเวียตในอดีต หลังอุบัติเหตุดังกล่าว รัสเซียตีพิมพ์เอกสารหวงห้ามว่าด้วยการสังหารหมู่กาตึญอย่างเปิดเผย ตลอดจนลดชั้นความลับและตีพิมพ์อีกหลายชิ้น ยิ่งไปกว่านั้น สภาดูมาของรัสเซียยังผ่านข้อมติที่ยอมรับว่าโจเซฟ สตาลิน ผู้นำโซเวียต สั่งการสังหารหมู่กาตึญด้วยตนเอง ภายหลังอนุสรณ์กาตึญเป็นกิจการร่วมระหว่างรัสเซียกับโปแลนด์ ที่ผู้นำทั้งสองประเทศเข้าร่วม
เนเฟรูที่ 3

เนเฟรูที่ 3 มีความหมายว่า "ความสวยงาม" เป็นพระราชินีแห่งอียิปต์โบราณของราชวงศ์ที่สิบสอง พระองค์เป็นธิดาของของฟาโรห์อเมเนมเฮตที่ 1 (ปกครอง 1991-1962 ปีก่อนคริสตกาล) เป็นพระมเหสีของฟาโรห์เซนุสเรตที่ 1 (ปกครอง 1971-1926 ปีก่อนคริสตกาล) และพระองค์เป็นมารดาของฟาโรห์อเมเนมเฮตที่ 2
เทศบาลตำบลโพนทอง

เทศบาลตำบลโพนทอง อาจหมายถึง
เทศบาลตำบลโพนทอง อำเภอเมืองกาฬสินธุ์ จังหวัดกาฬสินธุ์
เทศบาลตำบลโพนทอง อำเภอเชียงยืน จังหวัดมหาสารคาม
เทศบาลตำบลโพนทอง อำเภอโพนทอง จังหวัดร้อยเอ็ด
เทศบาลตำบลในเมือง

เทศบาลตำบลในเมือง สามารถหมายถึง
เทศบาลตำบลในเมือง อำเภอพิชัย จังหวัดอุตรดิตถ์
เทศบาลตำบลในเมือง อำเภอสวรรคโลก จังหวัดสุโขทัย
เทศบาลตำบลในเมือง อำเภอบ้านไผ่ จังหวัดขอนแก่น
เทศบาลตำบลในเมือง อำเภอเวียงเก่า จังหวัดขอนแก่น
เซอร์ไวเวอร์ซีรีส์ (2014)

เซอร์ไวเวอร์ซีรีส์ (2014) เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ซึ่งจัดเป็นปีที่ 28 แล้ว สถานที่จัดคือ สก็อตต์เทรด เซ็นเตอร์ ในเมืองเซนต์หลุยส์, รัฐมิสซูรี สหรัฐอเมริกา เมื่อวันที่ 23 พฤศจิกายน ค.ศ. 2014
ศึกนี้เป็นการปรากฏตัวครั้งแรกของอดีตนักมวยปล้ำอาชีพของสมาคมเวิลด์แชมเปี้ยนชิพเรสต์ลิง (WCW) สติง ที่ไม่เคยมาเป็นเวลานานถึง 14 ปี
เบื้องหลัง

ในรอว์ วันที่ 27 ตุลาคม ทริปเปิลเอช ได้จัดแมตช์การปล้ำแทกทีม 5 ต่อ 5 แบบคัดออก โดยให้ จอห์น ซีนา จัดทีมมาเจอกับทีม ดิออโทริตี ให้ซีนาเลือกใครก็ได้มาเข้าทีม
ในรอว์ วันที่ 3 พฤศจิกายน วินซ์ แม็กแมน ออกมาเปิดรายการพร้อมกับ ทริปเปิล เอช และ สเตฟานี แม็กแมน โดยวินซ์ได้ประกาศว่าถ้าทีมของซีนาชนะ ทีมออโทริตี จะต้องสลายไป และก็จะหมดอำนาจไปด้วย คืนเดียวกัน ได้มีแมตช์การปล้ำคู่เอกระหว่าง แรนดี ออร์ตัน กับเซท โรลลินส์ โดยโรลลินส์ เป็นฝ่ายชนะไปได้ หลังแมตช์ ออร์ตันทำใจสักพักแล้วก็ยอมจับมือกับ เจมี โนเบิล, โจอี เมอร์คิวรี, เคน ก่อนจะมาถึงโรลลินส์ แต่ออร์ตันไม่จับมือแถมยัง RKO ใส่โรลลินส์ด้วย โนเบิล, เมอร์คิวรี และเคน พยายามรุมออร์ตัน แต่ออร์ตันก็จับเหวี่ยงตกเวทีหมด แล้วก็ตั้งท่าจะเตะจุดโทษใส่โรลลินส์ แต่ ทริปเปิล เอช ขึ้นมาห้ามเอาไว้ซะก่อน และบอกให้ออร์ตัน ใจเย็นๆ แต่ออร์ตัน ต่อยหน้า ทริปเปิล เอช จนล้มคว่ำ ทำให้พวกเคน ต้องมาช่วยกันรุมออร์ตันอีก แต่ก็เอาไม่อยู่ ออร์ตันไปต่อยรัวใส่โรลลินส์ ที่โต๊ะผู้บรรยาย แต่สุดท้ายก็โดนพวกเคนมารุมจับเอาไว้จนได้ โรลลินส์กระโดดเหยียบหัวออร์ตัน อัดใส่โต๊ะผู้บรรยายจนหัวแตก จากนั้นสเตฟานี ก็บอกให้ ทริปเปิล เอช จัดการกับออร์ตันซะ ทริปเปิล เอช ก็จำใจต้องสั่งให้ปิดบัญชีออร์ตัน เคนลากออร์ตัน ไปวางบนขั้นบันไดเหล็กและก็ให้โรลลินส์ กระโดดเหยียบหัวอีกครั้ง
ในรอว์ วันที่ 11 พฤศจิกายน จอห์น ซีนาออกมาบอกว่าออโทริตีพยายามข่มขู่ไม่ให้คนกล้ามาร่วมทีมกับเขา แต่เขาก็หามาได้สองคนแล้วคือแจ็ก สแวกเกอร์ กับ ดอล์ฟ ซิกก์เลอร์ และอีกคนที่อยากจะให้มาร่วมทีมคือไรแบ็ก แต่ออโทริตีก็ออกมาและเกลี้ยกล่อมให้ไรแบ็กเข้าร่วมทีมออโทริตีดีกว่า ซีนาก็พยายามเกลี้ยกล่อมให้ไรแบ็กเข้าทีม ซึ่งสุดท้ายไรแบ็กก็บอกว่าเขาไม่กลัวออโทริตีหรอก แต่ซีนาก็ไม่ใช่คนจ่ายเงินเดือนให้เขาสักหน่อย ว่าแล้วก็จับซีนามา Spinebuster แล้วก็เข้าทีมออโทริตีไปอีกคน คืนเดียวกันได้มีแมตช์ระหว่างซีนากับไรแบ็ก โดยซีนาชนะฟาล์ว เพราะเคนขึ้นมาเล่นงานซีนา หลังแมตช์ไรแบ็กไม่พอใจเคน และทำท่าจะมีเรื่องกัน เซท โรลลินส์ขึ้นมาห้ามทั้งสองคนไว้แต่ไรแบ็กต่อยโรลลินส์ร่วงไป ทำให้เคนต้องถีบไรแบ็กกลิ้งตกเวทีไป จากนั้นทีมออโทริตีก็รุมกระทืบซีนา เชมัส กับ บิ๊กโชว์ ออกมาช่วยซีนา แต่คนน้อยกว่าเลยโดนรุมกระทืบซะเละ สุดท้ายไรแบ็กฟื้นขึ้นมาช่วยซีนา ไล่อัดพวกออโทริตีได้สำเร็จ ด้านหลังเวที ทริปเปิลเอช กับ สเตฟานี กำลังดูสถานการณ์ผ่านทางจอโทรทัศน์อยู่ดีๆ ลู้ก ฮาร์เปอร์ ก็ลากซิกก์เลอร์มากองให้เป็นของกำนัล พร้อมบอกว่าเขานี่แหละคือผู้เล่นที่ทำเพื่อทีมอย่างแท้จริง
ในรอว์ วันที่ 17 พฤศจิกายน ได้มีการเซ็นสัญญาปล้ำในเซอร์ไวเวอร์ซีรีส์ ระหว่างทีมออโทริตีกับทีมซีนา โดยทีมออโทริตีออกมากันครบทั้งทีม แต่ซีนาออกมาแค่คนเดียวเพราะคนอื่นบาดเจ็บหมด แต่ซีนาบอกว่ามีคนเดียวก็จะสู้ แต่แล้วดอล์ฟ ซิกก์เลอร์กับบิ๊กโชว์ก็ออกมาจนได้ แถมอีริก โรแวนยังออกมาร่วมทีมซีนา ด้วยอีกคน สุดท้ายก็เป็นไรแบ็กที่ออกมาร่วมทีมเป็นคนที่ 5 แล้วก็ช่วยกันไล่อัดพวกออโทริตี ทริปเปิลเอชมาต่อยซีนาแล้วก็จะจับ Pedigree แต่ไรแบ็กขึ้นมายืนจ้องหน้าทริปเปิลเอช ทำให้ซีนาได้โอกาสจับทริปเปิลเอชใส่ Attitude Adjustment ลงบนโต๊ะจนพัง
ผล

| ลำดับ |  | กำหนด | เวลา |
| --- | --- | --- | --- |
| 1P | Fandango (พร้อม Rosa Mendes) ชนะ Justin Gabriel | ปล้ำเดี่ยว | 03:10 |
| 2P | Jack Swagger (พร้อม Zeb Colter) ชนะ Cesaro ซับมิสชั่น | ปล้ำเดี่ยว | 05:39 |
| 3 | Damien Mizdow and The Miz ชนะ Gold and Stardust (c), Los Matadores (Diego and Fernando) (พร้อม El Torito), และ The Usos (Jey Uso and Jimmy Uso) | แท็กทีม 4 เส้าชิงแชมป์ WWE Tag Team Championship | 15:25 |
| 4 | Team Fox (Alicia Fox, Emma, Naomi, และ Natalya) (พร้อม Tyson Kidd) ชนะ Team Paige (Cameron, Layla, Paige, และ Summer Rae) | เซอร์ไวเวอร์ซีรีส์ 4 ต่อ 4 คัดออก | 14:35 |
| 5 | Bray Wyatt ชนะ Dean Ambrose โดยทำฟาล์ว | ปล้ำเดี่ยว | 14:00 |
| 6 | Adam Rose และ The Bunny ชนะ Slater-Gator (Heath Slater และ Titus O'Neil) | แท็กทีม | 02:36 |
| 7 | Nikki Bella (พร้อม Brie Bella) ชนะ AJ Lee (c) | ชิงแชมป์ WWE Divas Championship | 00:33 |
| 8 | Team Cena (Big Show, Dolph Ziggler, Erick Rowan, John Cena, และ Ryback) ชนะ Team Authority (Kane, Luke Harper, Mark Henry, Rusev, และ Seth Rollins) (พร้อม Jamie Noble, Joey Mercury, Lana, Stephanie McMahon, and Triple H) | เซอร์ไวเวอร์ซีรีส์ 5 ต่อ 5 คัดออก ถ้าทีม Authority แพ้, The Authority ก็จะหมดอำนาจ หากทีม Cena แพ้, สมาชิกที่เข้าร่วมทีม Cena (ยกเว้น Cena) จะถูกไล่ออกทั้งหมด | 43:25 |
  (c) – หมายถึงเจ้าของเข็มขัดแชมป์ก่อนเริ่มแข่งขัน  P –  หมายถึงโชว์ก่อนเริ่มรายการ
ผล > การคัดออกในแมตช์เซอร์ไวเวอร์ซีรีส์

^1
| Elimination | Wrestler | Team | Eliminated by | Elimination move | Time |
| --- | --- | --- | --- | --- | --- |
| 1 | Cameron | Team Paige | Naomi | Bridging rolling reverse cradle pin | 06:12 |
| 2 | Layla | Team Paige | Alicia Fox | Pinned after a tilt-a-whirl backbreaker | 09:29 |
| 3 | Summer Rae | Team Paige | Emma | Submitted to the Emma Lock | 12:04 |
| 4 | Paige | Team Paige | Naomi | Pinned after a headscissors driver | 14:23 |
Survivor(s):: Alicia Fox, Emma, Naomi and Natalya

^2
| Elimination | Wrestler | Team | Eliminated by | Elimination move | Time |
| --- | --- | --- | --- | --- | --- |
| 1 | Mark Henry | Team Authority | Big Show | Pinned after a Knockout Punch | 00:50 |
| 2 | Ryback | Team Cena | Rusev | Pinned after a Curb Stomp from Rollins and a jumping side kick from Rusev | 08:10 |
| 3 | Rusev | Team Authority | Dolph Ziggler | Counted out after crashing through the Spanish announce table | 21:00 |
| 4 | Erick Rowan | Team Cena | Luke Harper | Pinned after a diving high knee from Rollins and a discus clothesline | 24:14 |
| 5 | John Cena | Team Cena | Seth Rollins | Pinned after a Knockout Punch from Big Show | 25:11 |
| 6 | Big Show | Team Cena | N/A | Counted out after turning on and abandoning his team | 26:30 |
| 7 | Kane | Team Authority | Dolph Ziggler | Pinned after a superkick and a Zig Zag | 29:35 |
| 8 | Luke Harper | Team Authority | Dolph Ziggler | Schoolboy pin | 31:35 |
| 9 | Seth Rollins | Team Authority | Dolph Ziggler | Pinned after a Zig Zag with assistance from Sting | 43:07 |
Survivor:: Dolph Ziggler (Team Cena)
ดูเพิ่ม

เซอร์ไวเวอร์ ซีรีส์
รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

Official website
Survivor Series 2014 เก็บถาวร 2014-11-04 ที่ เวย์แบ็กแมชชีน
เทพเจ้าในห้องสิน

เทพเจ้าในห้องห้องสินจากวรรณกรรม ห้องสิน
เซียนชั้นผู้ใหญ่

| พระรูป | พระนาม | บทบาท |
| --- | --- | --- |
|  | หยวนสื่อเทียนจุน | เทพเจ้าชั้นผู้ใหญ่ |
|  | เสินกงเป้า | เทพเจ้าผู้รักษาฝ่ายพระเจ้าชางโจ้ว |
|  | เจียง จื่อหยา | เทพเจ้าฝ่ายพระเจ้าโจวอู่ |
ฝ่ายราชวงศ์ซาง

| พระรูป | พระนาม | บทบาท |
| --- | --- | --- |
|  | ต๋าจี่ | พระมเหสีองค์ที่สองในพระเจ้าชางโจ้ว |
|  | ไท้อิมแชกุน | พระมเหสีองค์แรกในพระเจ้าชางโจ้ว |
|  | พระเจ้าชางโจ้ว | จักรพรรดิแห่งราชวงศ์ชาง |
ดูเพิ่ม

รายพระนามเทวดาจีน
รายพระนามเทวดาที่ได้รับการสถาปนาในห้องสิน
ไท้อิมแชกุน
ไท้เอี้ยงแชกุน
นฺหวี่วา
พระเจ้าชางโจ้ว
เตียนบ๊อ
เจ้าแม่จูแซเนี้ย
เทพเจ้าและผู้เศษของจีน
เตียนอุย

เตียนอุย (จีนตัวย่อ: 典韦; จีนตัวเต็ม: 典韋; พินอิน: Diǎn Wěi; เวด-ไจลส์: Tien Wei) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ชาวเมืองตันลิว เป็นองครักษ์คนสำคัญของโจโฉ เป็นคนรูปร่างใหญ่ ใช้ทวนคู่เป็นอาวุธ มีพลังแข็งแกร่ง เข้ามารับราชการกับโจโฉโดยการแนะนำของแฮหัวตุ้นในช่วงที่โจโฉมีอำนาจในภาคตะวันออก
ประวัติ

ครั้งหนึ่งลมพัดธงของโจโฉเกือบหัก ทหารของโจโฉพยายามดันต้านไว้เกือบจะไม่ไหว เตียนอุยคนเดียวเข้าไปดันธงได้ โจโฉเห็นความแข็งแกร่งจึงตั้งให้เป็นองครักษ์ เตียนอุยเป็นผู้ช่วยชีวิตโจโฉให้พ้นจากกองเพลิงในศึกปักเอี้ยงและเป็นผู้ทำให้โจโฉได้เคาทูมาร่วมงานได้อีกคน
ในโจโฉตีเมืองอ้วนเซีย เตียวสิ้วเจ้าเมืองยอมสวามิภักดิ์ แต่โจโฉไปหลงนางเจ๋าซือ อาสะใภ้ของเตียวสิ้ว เตียวสิ้วโกรธมาก แต่ทำอะไรไม่ได้เพราะโจโฉมีเตียนอุยเป็นองครักษ์ เฮาเฉียจึงวางอุบายให้มอมเหล้าเตียนอุย และขโมยทวนคู่มา จากนั้นเตียวสิ้วจึงเข้าตีค่ายโจโฉ โจโฉได้หนีออกไป ส่วนเตียนอุยเมื่อสร่างเมา ตื่นมาพบเตียวสิ้วโจมตี พยายามหาทวนคู่แต่ไม่พบ จึงเข้าต่อสู้กับเตียวสิ้วตามลำพัง โดยยังคิดว่าโจโฉยังอยู่ในค่ายจึงต้องปกป้องโจโฉให้พ้นอันตราย จนกระทั่งถูกรุมฆ่าเสียชีวิต
อาวุธของเตียนอุย

อาวุธของเตียนอุยคือทวนคู่ หนักมากถึง  80  ชั่งจีน ที่ด้านบนทวนทั้งสองจะมีมีดคมแหลมและมีมีดรูปพระจันทร์เสี้ยวอยู่ด้วย
รูปเตียนอุยจากเกม Romance Of The Three Kingdoms XI ของค่ายเกม KOEI
เตียดลิเกียด

ตัวละครสมมติในนวนิยายสามก๊ก
เตียดลิเกียด มีชื่อในภาษาจีนกลางว่า เช่อหลี่จี๋ (จีน: 徹里吉; พินอิน: Chèlǐjí) เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก เป็นประมุขของรัฐเสเกี๋ยง หรือชนเผ่าเกี๋ยงตะวันตก
เตียดลิเกียดเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยายสามก๊ก

เตียดลิเกียดปรากฏเป็นตัวละครในนวนิยายสามก๊กตอนที่ 94 เตียดลิเกียดเป็นประมุขของรัฐเสเกี๋ยง (西羌 ซีเชียง) หรือชนเผ่าเกี๋ยงตะวันตก เตียดลิเกียดมีผู้ใต้บังคับบัญชาคืออัครมหาเสนาบดีแงตั๋น (雅丹 หย่าตาน) และขุนพลออดกิด (越吉 เยฺว่จี๋) มีบทบาทในนวนิยายในช่วงการบุกขึ้นเหนือของจูกัดเหลียง
เนื่องจากจูกัดเหลียงอัครมหาเสนาบดีแห่งรัฐจ๊กก๊กได้ส่งนำทัพเข้าโจมตีัรัฐวุยก๊กและกองทัพวุยก๊กตกเป็นฝ่ายเสียเปรียบ แม่ทัพโจจิ๋นจึงส่งจดหมายถึงชนเผ่าเกี๋ยงเพื่อขอความช่วยเหลือ เตียดลิเกียดเชื่อตามคำแนะนำของอัครมหาเสนาบดีแงตั๋น สั่งให้แงตั๋นและออดกิดนำทหารชนเผ่าเกี๋ยง 150,000 นายที่เรียกว่า "ทหารรถเหล็ก" (鐵車兵 เถี่ยเชอปิง) ไปยังด่านเสเป๋งหรือเซเปงก๋วน (西平關 ซีผิงกวาน)
จูกัดเหลียงสั่งม้าต้าย กวนหิน และเตียวเปาให้นำกองกำลังไปต้านชนเผ่าเกี๋ยง ในช่วงแรกของการรบทหารจ๊กก๊กถูกตีแตกพ่าย แต่ต่อมาด้วยการปรากฏตัวของวิญญาณกวนอูและกลอุบายของจูกัดเหลียง ทหารรถเหล็กจึงถูกซุ่มโตมตีและแตกอลหม่าน ออดกิดถูกกวนหินฟันตกม้าตาย และแงตั๋นถูกจับเป็น ทหารชนเผ่าเกี๋ยงที่เหลือแตกหนีไปทุกทิศทาง
จูกัดเหลียงต้องการชนะใจชนเผ่าเกี๋ยง จึงให้ปล่อยทหารชาวเกี๋ยงที่จับมาได้หลายหมื่นคนกลับไป คืนม้า รถศึก และยุทโธปกรณ์ที่ยึดมาได้ทั้งหมดกลับไป แงตั๋นและคนอื่น ๆ ซาบซึ้งในคุณธรรมของจูกัดเหลียง ขอบคุณจูกัดเหลียงแล้วจากไป
ตั้งแต่นั้นมาก็ไม่มีการกล่าวถึงเตียดลิเกียดและคนอื่น ๆ ในนิยายสามก๊กอีก
ดูเพิ่ม

รายชื่อบุคคลในยุคสามก๊ก
รายชื่อตัวละครสมมติในยุคสามก๊ก
หวง เสี้ยนฝัน

| หวง เสี้ยนฝัน |
| --- | --- |
เกิด: 13 พฤศจิกายน พ.ศ. 2442 ฝูสุย กวางสี
เสียชีวิต: 18 มกราคม พ.ศ. 2525  กุ้ยหลิน กวางสี
อาชีพ: นักประวัติศาสตร์ นักการศึกษา
สัญชาติ:  ชาวจีน
หัวข้อ: ประวัติศาสตร์ มานุษยวิทยา ชาติพันธุ์วิทยา
คู่สมรส: หลิว ลี่ฮัว (刘丽华）
เว็บไซต์
อธิการบดี
หวง เสี้ยนฝัน (จีนตัวย่อ: 黄现璠; จีนตัวเต็ม: 黄現璠; พินอิน: Huáng Xiànfán; เวด-ไจลส์: Huang Hsien-fan ภาษาจ้วง:Vangz Yenfanh) (13 พฤศจิกายน พ.ศ. 2442 -  18 มกราคม พ.ศ. 2525) เป็นนักประวัติศาสตร์ มานุษยวิทยา นักการศึกษา และศาสตราจารย์ชาวจีนผู้มีชื่อเสียงในฐานะชาติพันธุ์วิทยา เขาเป็นผู้บุกเบิกสาขาสารจ้วงศาสตร์ ศึกษาและเชี่ยวชาญด้านประวัติศาสตร์สมัยโบราณชาวจีนและจ้วงชาติพันธุ์วิทยาประวัติ
ประวัติการศึกษา

เข้าศึกษาระดับชั้นประถมศึกษาที่โรงเรียนฝูสุยกวางสี ระดับมัธยมศึกษาตอนต้นที่วิทยาลัยที่สามหนานหนิง หนานหนิง เข้าศึกษาต่อระดับอุดมศึกษาที่คณะอักษรศาสตร์ มหาวิทยาลัยครูปักกิ่ง (北京师范大学）เมื่อปี พ.ศ. 2469 สำเร็จการศึกษาระดับปริญญาตรี วิทยาศาสตรบัณฑิต สาขาประวัติ เมื่อปี พ.ศ. 2475 และปริญญาโท วิทยาศาสตรมหาบัณฑิต สาขาการศึกษา เมื่อปี พ.ศ. 2478 จาก มหาวิทยาลัยครูปักกิ่ง เมื่อจบการศึกษาแล้ว ก็เข้าศึกษาต่อใน มหาวิทยาลัยจักรพรรดิโตเกียว (คือ มหาวิทยาลัยโตเกียวในปัจจุบัน) ระหว่างปี พ.ศ. 2478 - 2480 กลับมาเมืองประเทศจีนเข้าทำงานครั้งแรกที่มหาวิทยาลัยกว่างซี เมื่อปี พ.ศ. 2480
ประวัติการทำงาน > ตำแหน่งวิชาการ

เข้ารับราชการเป็นอาจารย์ ประจำภาควิชาชาวจีน คณะอักษรศาสตร์ มหาวิทยาลัยกว่างซี เมื่อปี พ.ศ. 2480
ได้รับการแต่งตั้งเป็นผู้ช่วยศาสตราจารย์ ในปี พ.ศ. 2481 รองศาสตราจารย์ในปี พ.ศ. 2483
เข้ารับราชการเป็นศาสตราจารย์ ประจำภาควิชาประวัติศาสตร์ คณะอักษรศาสตร์ มหาวิทยาลัยจงซาน (中山大学) เมื่อปี พ.ศ. 2484
เข้ารับราชการเป็นศาสตราจารย์ ประจำภาควิชาประวัติศาสตร์ วิทยาลัยครูกุ้ยหลิน เมื่อปี พ.ศ. 2485
เข้ารับราชการเป็นศาสตราจารย์ ประจำภาควิชาประวัติศาสตร์ คณะอักษรศาสตร์  มหาวิทยาลัยกว่างซี]] ระหว่างปี พ.ศ. 2486 - 2495
ได้รับการแต่งตั้งเป็นศาสตราจารย์ ณประจำภาควิชาประวัติศาสตร์ วิทยาลัยครูกว่างซี (คือ มหาวิทยาลัยครูกว่างซี ในปัจจุบัน) ระหว่างปี พ.ศ. 2496 - 2525
ประวัติการทำงาน > ตำแหน่งบริหาร

พ.ศ. 2491 - คณบดีคณะภาษาจีนศาสตร์ กว่างซีมหาวิทยาลัย
พ.ศ. 2492 - ผู้อำนวยการภาควิชาการศึกษา กว่างซีมหาวิทยาลัย
พ.ศ. 2493 - ผู้อำนวยการภาควิชาห้องสมุด กว่างซีมหาวิทยาลัย
พ.ศ. 2496 - ผู้อำนวยการภาควิชาห้องสมุด วิทยาลัยครูกวางสี
อธิการบดี ลี่เจียงมหาวิทยาลัย มกราคม 2524 - 18 มกราคม 2525
ประวัติการทำงาน > ตำแหน่งในสมาคมและองค์กรต่าง ๆ

พ.ศ. 2522 - บรรณาธิการสารานุกรมแห่งประเทศประเทศจีน
พ.ศ. 2523 -ที่ปรึกษาด้านวิชาการของสถาบันชาติพันธุ์วิทยาประเทศจีน และอธิการบดีด้านรองของสถาบันไป๋จเยว่ชาติพันธุ์วิทยา ประเทศจีน
พ.ศ. 2524 - ที่ปรึกษาด้านวิชาการของสถาบันชาติพันธุ์วิทยาทิศใต้ ประเทศจีน และที่ปรึกษาด้านวิชาการของสถาบันประวัติกว่างซี
แหล่งข้อมูลอื่น

นักประวัติศาสตร์[ลิงก์เสีย]
นักการศึกษา เก็บถาวร 2009-01-09 ที่ เวย์แบ็กแมชชีน
โรงเรียนแห่งหวง(黄派）
โรงเรียนแห่ง[[ไป๋จเยว่(八桂学派） เก็บถาวร 2012-02-12 ที่ เวย์แบ็กแมชชีน
เนเฟอร์พทาห์

สร้อยของเจ้าหญิงเนเฟอร์พทาห์
เนเฟอร์พทาห์ หรือ พทาห์เนเฟรู ("พระนามของพระองค์มีความหมายว่า ความสวยงามแห่งเทพพทาห์") เป็นพระราชธิดาของฟาโรห์อียิปต์โบราณคือ ฟาโรห์อเมเนมเฮตที่ 3 (ปกครองช่วงประมาณ  1860 ถึง 1814 ปีก่อนคริสตกาล) ของราชวงศ์ที่สิบสอง และน้องสาวของพระองค์คือฟาโรห์โซเบกเนเฟรู ("มีความหมายว่า ความงามของเทพโซเบ๊ค")
สุสาน

การฝังพระศพของพระองค์ถูกจัดเตรียมไว้ในหลุมฝังพระศพของพระบิดาของพระองค์ที่ฮาวารา  อย่างไรก็ตามพระศพของพระองค์ไม่ได้ถูกฝังอยู่ที่นั่น แต่ในพิระมิดขนาดเล็กที่ฮาวารา หลุมฝังพระศพของพระองค์ถูกพบในปี พ.ศ. 2499 และยังคงมีเครื่องเพชรพลอยของพระองค์และโลงหินแกรนิตแจกันเงินสามใบ และวัตถุอื่น ๆ
สุริยุปราคา 21 มิถุนายน พ.ศ. 2563

| สุริยุปราคา 21 มิถุนายน พ> ศ. 2563 |
| --- | --- |
คราสวงแหวนในเทศมณฑลยฺหวินหลิน ไต้หวัน
แผนที่
ประเภท
ประเภท: วงแหวน
แกมมา: 0.1209
ความส่องสว่าง: 0.9940
บดบังมากที่สุด
ระยะเวลา: 38 วินาที (0 นาที 38 วินาที)
พิกัด: 30°30′N 79°42′E﻿ / ﻿30.5°N 79.7°E﻿ / 30.5; 79.7
ความกว้างของเงามืด: 21 กิโลเมตร
เวลา (UTC)
(P1) เริ่มอุปราคาบางส่วน: 03:45:33
(U1) เริ่มอุปราคาเงามืด: 04:47:38
บดบังมากที่สุด: 06:41:15
(U4) สิ้นสุดอุปราคาเงามืด: 08:30:55
(P4) สิ้นสุดอุปราคาบางส่วน: 09:33:57
แหล่งอ้างอิง
แซรอส: 137 (36 จาก 70)
บัญชี # (SE5000): 9553
สุริยุปราคาวงแหวนเกิดขึ้นในวันที่ 21 มิถุนายน พ.ศ. 2563 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
สภาพมองเห็นได้

ศูนย์กลางของคราสจะผ่านบางส่วนของทวีปแอฟริกา ได้แก่ สาธารณรัฐแอฟริกากลาง ประเทศคองโก และประเทศเอธิโอเปีย ในทวีปเอเชีย ได้แก่ ตอนใต้ของประเทศปากีสถาน ตอนเหนือของประเทศอินเดีย และประเทศจีน  ส่วนประเทศไทยเห็นสุริยุปราคาครั้งนี้เป็นสุริยุปราคาบางส่วน
อุปราคาที่เกี่ยวข้อง > อุปราคาในปี พ.ศ. 2563

จันทรุปราคาเงามัว 10 มกราคม พ.ศ. 2563
จันทรุปราคาเงามัว 5 มิถุนายน พ.ศ. 2563
สุริยุปราคาวงแหวน 21 มิถุนายน พ.ศ. 2563
จันทรุปราคาเงามัว 5 กรกฎาคม พ.ศ. 2563
จันทรุปราคาเงามัว 30 พฤศจิกายน พ.ศ. 2563
สุริยุปราคาเต็มดวง 14 ธันวาคม พ.ศ. 2563
อุปราคาที่เกี่ยวข้อง > ทีโซลคิเนกซ์

ก่อนหน้า: สุริยุปราคา 9 พฤษภาคม พ.ศ. 2556
ถัดไป: สุริยุปราคา 2 สิงหาคม พ.ศ. 2570
อุปราคาที่เกี่ยวข้อง > วงรอบครึ่งแซรอส

ก่อนหน้า: จันทรุปราคา 15 มิถุนายน พ.ศ. 2554
ถัดไป: จันทรุปราคา 26 มิถุนายน พ.ศ. 2572
อุปราคาที่เกี่ยวข้อง > ตริโตส

ก่อนหน้า: สุริยุปราคา 22 กรกฎาคม พ.ศ. 2552
ถัดไป: สุริยุปราคา 21 พฤษภาคม พ.ศ. 2574
อุปราคาที่เกี่ยวข้อง > ชุดแซรอสดวงอาทิตย์ 137

ก่อนหน้า: สุริยุปราคา 10 มิถุนายน พ.ศ. 2545
ถัดไป: สุริยุปราคา 2 กรกฎาคม พ.ศ. 2581
อุปราคาที่เกี่ยวข้อง > อีเนกซ์

ก่อนหน้า: สุริยุปราคา 11 กรกฎาคม พ.ศ. 2534
ถัดไป: สุริยุปราคา 31 พฤษภาคม พ.ศ. 2592
อุปราคาที่เกี่ยวข้อง > ชุดสาม

ก่อนหน้า: สุริยุปราคา 21 สิงหาคม พ.ศ. 2476
ถัดไป: สุริยุปราคา 23 เมษายน พ.ศ. 2650
อุปราคาที่เกี่ยวข้อง > สุริยุปราคา พ.ศ. 2561–2564

อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
หมายเหตุ: สุริยุปราคาบางส่วนในวันที่ 15 กุมภาพันธ์ 2561 และ 11 สิงหาคม 2561 เกิดขึ้นระหว่างชุดเทอมก่อนหน้า